b'\n_START_ARTICLE_\nRols\xc3\xb8gaard\n_START_PARAGRAPH_\nRols\xc3\xb8gaard eller Rolsegaard er en herreg\xc3\xa5rd p\xc3\xa5 Mols, beliggende p\xc3\xa5 det nordlige n\xc3\xa6s, der adskiller Knebel Vig fra Kal\xc3\xb8vig. Den ligger sydvest for Vrinners og nordves for Knebel i Rols\xc3\xb8 Sogn, Syddjurs Kommune._NEWLINE_G\xc3\xa5rdens historie g\xc3\xa5r tilbage til 1328 hvor Jens Hviding ejede g\xc3\xa5rden, der tidligere l\xc3\xa5 i den nu forsvundne landsby Rolse, der blev nedlagt i slutningen af 1600-tallet. Hovedbygningen var et trefl\xc3\xb8jet bindingsv\xc3\xa6rksanl\xc3\xa6g opf\xc3\xb8rt ca. 1695, men den nuv\xc3\xa6rende hovedfl\xc3\xb8j er opf\xc3\xb8rt i r\xc3\xb8de sten, af Christian Ludvig Hansen i 1880. Sidefl\xc3\xb8jene i bindingsv\xc3\xa6rk stammer fra Hans Jacobsens byggeri omkring 1695 og er ikke blevet \xc3\xa6ndret v\xc3\xa6sentligt ved de senere ombygninger, men blev gennemgribende renoveret i 1955-65. Avlsbygningerne br\xc3\xa6ndte i 1922, og de nuv\xc3\xa6rende avlsbygninger blev opf\xc3\xb8rt i 1925._NEWLINE_En lille s\xc3\xb8 vest for hovedbygningen udg\xc3\xb8r resterne af det oprindelige Rols\xc3\xb8gaards voldgrave. G\xc3\xa5rden havde i 2011 et areal p\xc3\xa5 122 hektar hvoraf de 105 ha var landbrug._NEWLINE_Ca. 200 meter fra Rols\xc3\xb8gaard ligger Rols\xc3\xb8 Kapel.'